Lilja segir fjárhæð krafnanna miðast við fordæmi í sams konar máli en er þó ósammála dæmdri bótafjárhæð í þeim dómi og telur bæturnar of lágar . Þar á hún við fyrir þremur árum þegar áströlsk hjón unnu mál gegn Mountaineers of Iceland vegna vélsleðaferðar , þar sem fyrirtækið hafnaði bótaskyldu . Hjónunum voru dæmdar tæplega 700 þúsund krónur í bætur vegna verulegs gáleysis leiðsögumanna í ferðinni . „ Almennt er það þannig að tjón vegna miska kemur ekki fram degi eða viku frá atburði , heldur þarf fólk að ná áttum áður en afleiðingarnar koma í ljós , “ segir Lilja . Lögmaðurinn segir enn óljóst hvort málið verði rannsakað sem sakamál en ef svo verði leggi hún fram bótakröfur fyrir umbjóðendur sína þar . Dragist rannsókn á langinn mun einkaréttarkröfum verða beint að fyrirtækinu en Lilja segist þó binda vonir við að ná samningum við fyrirtækið .